armvectores/hy_wikipedia_2023 huggingface dataset:
Հովհաննես Մխիթարյան

Հովհաննես Արմենակի Մխիթարյան (օգոստոսի 26, 1962(1962-08-26), Թբիլիսի, Վրացական ԽՍՀ, ԽՍՀՄ), խորհրդային հայ ֆուտբոլիստ, խաղացել է կիսապաշտպանի դիրքում։ Հայտնի է «Վորոնեժի Ֆակել»-ի կազմում իր ելույթներով, որտեղ անցկացրել է 406 հանդիպում։


== Կենսագրություն ==
Մանկության տարիներին Մխիթարյանը զբաղվել է տարբեր սպորտաձևերով, ամենաակտիվը՝ վոլեյբոլով, իսկ 12 տարեկանում անցել է ֆուտբոլի։ Թբիլիսիի «Գանտիադի» մանկապատանեկան մարզադպրոցի սանի առաջին մարզիչը եղել է Օմար Շալվովիչ Դվալին։ Մեծահասակների թիմում սկսել է խաղալ 17 տարեկանում՝ Վորոնեժի Ֆակելում, որը հանդես է եկել առաջին լիգայում։ Դեբյուտային հանդիպումն անցկացրել է 1980 թվականի սեպտեմբերի 9-ին Նիկոպոլի Կոլոսի հետ խաղում՝ փոխարինման դուրս գալով 70-րդ րոպեին Գենադի Տերնովիխի փոխարեն։ 1984 թվականին իր թիմի հետ դարձել է առաջին լիգայի մրցաշարի հաղթող և դուրս եկել ԽՍՀՄ գավաթի կիսաեզրափակիչ։ 1985 թվականի մրցաշրջանում մասնակցել է առաջնության բոլոր 34 հանդիպումներին և դարձել 3 գոլի հեղինակ՝ «Ռոստովի ԲՄԱ»-ի և Մինսկի «Դինամոյի» հետ հանդիպումներում, բայց նրա թիմը մրցաշրջանի արդյունքներով նորից վերադարձել է առաջին լիգա։
1990 թվականին Մխիթարյանը մրցաշրջանի կեսն անցկացրել է «Կոտայքի» կազմում, իսկ 1991-1992 թվականներին խաղացել է Լեհաստանի ցածր դիվիզիոններից մեկում՝ «Սոկոլի» (Պնևի) կազմում, այս թիմերից վերադառնալուց հետո կրկին խաղացել է «Ֆակելում»։ Ընդհանուր առմամբ, «Վորոնեժ»-ի թիմում անցկացրել է 14 մրցաշրջան, որի ընթացքում մասնակցել է 406 հանդիպումների ազգային առաջնություններում և դարձել 30 գոլի հեղինակ։ Անցկացրած հանդիպումների քանակով ակումբի պատմության մեջ զբաղեցնում է երկրորդ տեղը՝ զիջելով Եվգենի Շչյոգոլևին (474)։ Կարիերայի ավարտին նա չորս մրցաշրջան խաղացել է «Լոկոմոտիվում» (Լիսկի) երրորդ և երկրորդ լիգաներում։ Խաղային կարիերան ավարտել է 36 տարեկանում։
Կարիերան ավարտելուց հետո որպես մարզիչ աշխատել է Լոկոմոտիվում (Լիսկի) և Ֆակելում, այս թիմերում եղել է ադմինիստրատոր, երկար տարիներ աշխատել է որպես մանկական մարզիչ։ 2017 թվականին «Ստրելա» մանկապատանեկան մարզադպրոցում մարզել է 2008-2009 թվականներին ծնվածների թիմը։ Խաղացել է վետերանների «Ստրելա» և «Բալթիկա» (Վորոնեժ) թիմերում։


== Ծանոթագրություններ ==


== Արտաքին հղումներ ==
Оганез МХИТАРЯН: «В годы моей молодости „Факел“ был настоящей семьей» 1 часть 2 часть
Оганез Мхитарян: «На поле мы понимали друг друга с полувзгляда»
Վալտեր Բաադե

Անվան այլ կիրառումների համար տե՛ս՝ ԲաադեՎիլհելմ Հայնրիխ Վալտեր Բաադե, (գերմ.՝ Wilhelm Heinrich Walter Baade, մարտի 24, 1893(1893-03-24)[…], Չրոտինգհաուզեն, Փրոյսիշ-Օլդենդորֆ, Մինդեն Լյուբեքե, Դետմոլդ, Հյուսիսային Հռենոս-Վեստֆալիա, Գերմանիա - հունիսի 25, 1960(1960-06-25)[…], Գյոթինգեն, Ստորին Սաքսոնիա, Գերմանիայի Ֆեդերատիվ Հանրապետություն), գերմանացի աստղաֆիզիկոս։ 
Ավարտել է Գյոթինգենի համալսարանը (1919)։ 1919-1931 թթ. աշխատել է Բերգեդորֆի (Համբուրգ) աստղադիտարանում, որից հետո տեղափոխվել է Միացյալ Նահանգներ և մինչև 1958 թ. աշխատել Մաունտ Վիլսոնի ու Մաունտ Պալոմարի աստղադիտարաններում։
Զբաղվել է գիսավորների, մոլորակների, աստղերի, գերնորերի և գալակտիկաների ուսումնասիրությամբ։ Վալտեր Բաադեն մոտագույն գալակտիկաների կենտրոնական մասերը տարրալուծել է առանձին աստղերի և բացահայտել նրանց աստղային բնակչության կազմի ու պայծառ աստղերի մի շարք ֆիզիկական առանձնահատկությունները։ Այս ուսումնասիրությունները հնարավորություն տվեցին նրան հաստատելու աստղային երկու տիպի բնակչության (որոնք այժմ կոչվում են Բ-ի I և II տիպի բնակչություններ) գոյության փաստը։ Վալտեր Բաադեն գտել է արտագալակտիկական հեռավորությունների սանդղակի սխալը և շտկել այն։ Ռուդոլֆ Մինկովսկու հետ նա առաջինն է կատարել մի շարք հզոր տիեզերական ռադիոաղբյուրների նույնացումը գալակտիկաների հետ։


== Երկեր ==
Эволюция звёзд и галактик, М․, 1966․ Բ․ Մարգարյան


== Ծանոթագրություններ ==
Շավարշ Սարգսյան

Շավարշ Արշակի Սարգսյան (1920 - 1999), հայ մանկավարժ։ Հայրենական մեծ պատերազմի մասնակից։


== Կենսագրություն ==
Շավարշ Սարգսյանը ծնվել է 1920 թվականին (այլ տվյալների համաձայն՝ 1915 թվականին): 1936-1937 թվականներին ավարտել է Կիրովականի մանկավարժական ուսումնարանը և ուսուցչական աշխատանքի անցել Ղուկասյանի շրջանի Մուսայելյան գյուղում՝ որպես մաթեմատիկայի ուսուցիչ և դպրոցի ուսմասվար։ 1939 թվականին Սարգսյանը զորակոչվել է բանակ և ուղարկվել Թերմեզի զինվորական ուսումնարանը, որն ավարտել է կրտսեր լեյտենանտի կոչումով։ Ծառայությունը շարունակել է Սամարղանդում, եղել է դասակի հրամանատար։
1941 թվականի վերջերին Կալինինի մոտ 61-րդ բանակի 5-րդ Վիտեբսկյան դիվիզիայի շարքերում մասնակցել է թշնամու դեմ մղված մարտական գործողություններին։ Նրան շնորհվել է լեյտենանտի, ապա՝ավագ լեյտենանտի կոչում։ Սարգսյանը մասնակցել է Զուբցով և Ռժև քաղաքների տարածքներում ծավալված թեժ մարտերին։ Նրա մարտական ուղին ձգվել է Ստալինգրադ, Միլերովա, Բելգորոդ, Կուրսկ, Պենսկ, Պարնիչ, Սլուցկ ուղղությամբ։ 1944-1945 թվականներին նա մասնակցել է Դանցիգի ազատագրմանը, Վիսլա-Օդերյան պատմական մարտերին։
Մարտական ծառայությունների համար Սարգսյանը պարգևատրվել է Կարմիր դրոշի, Հայրենական պատերազմի 2-րդ աստիճանի, Կարմիր աստղի շքանշաններով և մեդալներով։
1946 թվականին Սարգսյանը բանակից զորացրվելուց հետո աշխատանքի է անցել Լենինականում։ Միաժամանակ, ավարտել է Երևանի մանկավարժական ինստիտուտը։ Վերջին տարիներին պաշտոնավարել է «Հացիկ» սովխոզտեխնիկումում։
Շավարշ Սարգսյանը մահացել է 1999 թվականին։ Թաղված է Շահումյանի գերեզմանատանը։


== Պարգևներ ==
Հայրենական պատերազմի 2-րդ աստիճանի շքանշան
Կարմիր դրոշի շքանշան
Կարմիր աստղի շքանշան


== Ծանոթագրություններ ==
Կասակո

Կասաքո (իտալերեն՝ Cassacco), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2913 մարդ 2008 թվականի մարդահամարի տվյալների, բնակչության խտություն՝ 259 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 852811
Էլեկտրոնային փոստ։ sindaco.cassacco@eell.regione.fvg.it
Պաշտոնական կայք։ http://www.comune.cassacco.ud.it Archived 2021-01-22 at the Wayback Machine.


== Արտաքին հղումներ ==
http://www.comune.cassacco.ud.it Archived 2021-01-22 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալի (Արճեշի գավառ)

Անվան այլ կիրառումների համար տե՛ս՝ Ալի (այլ կիրառումներ)Աղի, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքի մոտակայքում։ Հնում առավել հայտնի էր Աղի անունով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մալիե Կոզուբի (գյուղ, Պոլտավայի շրջան)

Մալիե Կոզուբի (ուկրաիներեն՝ Малі Козуби), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Մալիե Կոզուբի գյուղում բնակվում էր 49 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գետնաստղ

Գետնաստղ (լատ.՝ Asperula ), տորոնազընտանիքի միամյա կամ բազմամյա խոտաբույսերի ցեղ։ Հայտնի է 200 տեսակ, Հայաստանում՝ 8 տեսակ՝ գետնաստղ բուրավետ լատ.՝ A. odorata , գետնաստղ խոզանավոր լատ.՝ A. setosa , գետնաստղ դաշտային լատ.՝ A. arvensis, գետնաստղ գետնատարած լատ.՝ A. prostrata և այլն։ Հանդիպում է Արագածոտնի, Շիրակի, Լոռու, Տավուշի, Սյունիքի և այլ մարզերում։ Աճում է խոտածածկ լանջերին, չոր, քարքարոտ վայրերում, թփուտներում, ցանքերում և այլն։
Ցողունը քառակող է, երբեմն՝ հիմքի մասում փայտացած, բարձրությունը ՝ մինչև 80 սմ։ Տերևներն օղակաձև են, հազվադեպ՝ հակադիր, կոշտ եզրերով։ Ծաղկաբույլը գլխիկ է կամ կիսահովանոց, ծաղիկները՝ մանր, սպիտակ, վարդագույն, կանաչադեղնավուն։ Պտուղը միասերմ երկկաղնիկ է։ Որոշ տեսակներ դեղաբույսեր են. դաշտային գետնաստղ պարունակում է ֆերմենտներ (որպես պեպսինին փոխարինող՝ օգտագործում են պանրագործության մեջ)։ Գետնաստղի արմատներից և ծաղիկներից ստանում են կապույտ ու կարմիր ներկեր։
Ջեյմս Վուդս

Ջեյմս Վուդս (անգլ.՝ James Woods, ապրիլի 18, 1947(1947-04-18)[…], Վերնալ, Յուտա, ԱՄՆ), ամերիկացի դերասան։
Խաղացել է 120-ից ավելի գեղարվեստական և հեռուստատեսային ֆիլմերում ու սերիալներում։ 2 անգամ առաջադրվել է Օսկարի, 8 անգամ Ոսկե Գլոբուսի, ստացել է 1 Ոսկե Գլոբուս։ On October 15, 1998 թվականի հոկտեմբերի 15-ին Հոլիվուդի փառքի ճեմուղում հանդիսավորապես բացվել է նրա աստղը։
Առավել հայտնի ֆիլմերից են «Մի անգամ Ամերիկայում», «Սալվադոր», «Ոստիկանը», «Չապլին», «Մասնագետը», «Կազինո», «Վամպիրները» և այլն։


== Ծանոթագրություններ ==


== Արտաքին հղումներ ==

Ջեյմս Վուդս Թվիթթերում
Ջեյմս Վուդս Internet Movie Database կայքում
James Woods at Emmys.com
James Woods Biography
Քվիշանճալա

Քվիշանճալա (վրաց.՝ ქვიშანჭალა), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 20 մետր բարձրության վրա։ Շրջկենտրոն Աբաշայից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 116 մարդ։


== Ծանոթագրություններ ==
Բենգազի (շրջան)

Բենգազի (արաբ․՝ البطنان‎‎‎), առաջին մակարդակի վարչատարածքային միավոր՝ շրջան Լիբիայի հյուսիսում։
Վարչական կենտրոնը Բենգազի քաղաքն է, որը նաև Լիբիայի երկրորդ խոշորագույն քաղաքն է։ Զբաղեցնում է 58,99 կմ² տարածք։


== Աշխարհագրություն ==
Բենգազի շրջանը գտնվում է Լիբիա պետության հյուսիսային հատվածում։ Ափերը ողողում են Միջերկրական ծովի ջրերը։ Միջպետական սահման չունի Լիբիայի հարևան որևէ պետության հետ։
Սահման ունի միայն ալ-Մարջի և ալ-Վահատ շրջանների հետ։ Խոշորագույն քաղաքը Բենգազին է։


== Բնակչություն ==
Ըստ 2006 թվականի Լիբիայի ազգային վիճակագրական ծառայության կողմից անցկացված մարդահամարի տվյալների՝ վարչատարածքային միավորի բնակչությունը կազմում է 670 797 մարդ։
Հիմնական բնակիչները իսլամադավան արաբներն են, որոնք օգտագործում են արաբական այբուբենը։


== Տե՛ս նաև ==
Լիբիայի վարչական բաժանում


== Ծանոթագրություններ ==
Սվետլոե (ավան, Դոբրոպոլսկի շրջան)

Անվան այլ կիրառումների համար տե՛ս՝ ՍվետլոեՍվետլոե (ուկրաիներեն՝ Світле), ավան Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Սվետլոե ավանում բնակվում էր 1 286 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վահե Ստեփանյան

Վահե Վարդանի Ստեփանյան (ապրիլի 6, 1948(1948-04-06), Ստեփանակերտ, Ադրբեջանական ԽՍՀ, ԽՍՀՄ), Հայ իրավաբան, ՀՀ պետական գործիչ, ՀՀ Արդարադատության խորհրդի անդամ։


== Կրթություն ==
1955-1966 թթ. - սովորել և ավարտել է Պուշկինի անվան միջնակարգ դպրոցը։
1966-1972 թթ. - սովորել և ավարտել է ԵՊՀ իրավաբանական ֆակուլտետը։
1973-1977 թթ. - ավարտել է Խորհրդային օրենսդրության համամիութենական գիտահետազոտական ինստիտուտի ասպիրանտուրան։ Իրավաբանական գիտությունների թեկնածու։
1988 թ. - ավարտել է Խորհրդային օրենսդրության համամիութենական գիտահետազոտական ինստիտուտի դոկտորանտուրան։ Իրավաբանական գիտությունների դոկտոր։ 6 մենագրություն և 30-ից ավելի հոդվածների հեղինակ։


== Աշխատանքային գործունեություն ==
1972-1973 թթ. - ծառայել է Խորհրդային բանակում։
1977-1990 թթ. - Հայկական ԽՍՀ գիտությունների ակադեմիայի փիլիսոփայության և իրավունքի ինստիտուտի պետաիրավական հետազոտությունների բաժնի կրտսեր, ավագ, ապա՝ առաջատար գիտաշխատող։
1990 թ. - ՀՀ Գերագույն խորհրդի որոշմամբ նշանակվել է Հայաստանի արդարադատության նախարար։
1990-1995 թթ. - Սահմանադրական հանձնաժողովի նախագահի տեղակալ։
1991, 1992, 1993 թթ. Հայաստանի Նախագահի հրամանագրերով վերանշանակվել է Հայաստանի արդարադատության նախարարի պաշտոնում։
1996 թ. փետրվարի 5-ին ՀՀ Ազգային ժողովի որոշմամբ նշանակվել է Հայաստանի Հանրապետության Սահմանադրական դատարանի անդամ։
1996 թ. - Հայաստանի Հանրապետության Սահմանադրական դատարանի որոշմամբ ընտրվել է Հայաստանի Հանրապետության Սահմանադրական դատարանի նախագահի տեղակալ։
1997 թ. հրաժարական է ներկայացրել Հայաստանի Հանրապետության Սահմանադրական դատարանի նախագահի տեղակալի պաշտոնից։
1997-1998 թթ. - «Հրաչյա Աճառյան» համալսարանի միջազգային և ազգային իրավունքի ամբիոնի վարիչ։
1998-2005 թթ. - ՀՀ ԳԱԱ Փիլիսոփայության, սոցիոլոգիայի և իրավունքի ինստիտուտի պետաիրավական հետազոտությունների բաժնի վարիչ։
1999-2004 թթ. - Հայաստանի բանկերի միության մշտապես գործող միջնորդ դատարանի նախագահ։
1999-2000 թթ. - «Կաբինետ մերլին» ընկերության «Խմելու ջրի և կոյուղաջրերի ազգային սեկտորի ուսումնասիրություն» ծրագրի իրավախորհուրդատու։
2002 թ. - «Անհատական տվյալների մասին» և «Բնակչության ռեգիստրի մասին» ՀՀ օրենքների նախագծերի համահեղինակ։
2002-2003 թթ. - Հայաստանի Հանրապետության պետական կառավարման ակադեմիայի տեղական ինքնակառավարման ամբիոնի վարիչ։
2003-2006 թթ. - Հայաստանի Հանրապետության պետական կառավարման ակադեմիայի պրոռեկտոր։
2003-2006 թթ. - ՄԱԿ-ի զարգացման ծրագրի «Տեղական ինքնակառավարման հզորացում» ծրագրի ազգային փորձագետ։
2006-2011 թթ. - Հայաստանի Հանրապետության Մարդու իրավունքների պաշտպանի աշխատակազմի ղեկավար։
2011 թ. ապրիլից - Խ. Աբովյանի անվան Հայկական պետական մանկավարժական համալսարանի ամբիոնի վարիչ։
2013 թ. հուլիսի 22-ին ՀՀ նախագահի հրամանագրով նշանակվել է ՀՀ արդարադատության խորհրդի իրավաբան գիտնական անդամ։


== Պարգևներ և կոչումներ ==
Իրավաբանական գիտությունների դոկտոր, պրոֆեսոր։
Որակավորման բարձրագույն դասի դատավոր (1996)։Անկուսակցական է։


== Ծանոթագրություններ ==
Օռլով (ադամանդ)

«Օռլով», Ալմաստե ֆոնդի յոթ պատմական թանկարժեք քարերից ամենախոշորը և հանրահայտը, որը 1784 թվականից զարդարում է Եկատերինա II-ի կայսերական գայիսոնը։


== Առասպելներ ծագման մասին ==
Ալմաստը հայտնաբերվել է Հնդկաստանում 17-րդ դարի վերջին - 18-րդ դարի սկզբին։ Ըստ հասած տեղեկությունների՝ ալմաստը մշակման ժամանակ տաշելիս փոքրացել է։ Այս թեթև կանաչավուն երանգով սպիտակ ալմաստի զանգվածը սկզբնապես գնահատվել է 400 կարատ, բայց ադամանդի ձևով մշակման ենթարկվելուց հետո նրա քաշը կտրուկ իջավ և գնահատվում է 189,62 կարատ։ Սա այն հազվագյուտ ալմաստներից մեկն է, որ պահպանել է նախնական հնդկական երեսակումը։
18-րդ դարի այլ թանկարժեք քարերի նման «Օռլովի» վաղ պատմությունը կապվում է հնդկական տաճարի հետ։ Ըստ առավել հայտնի լեգենդներից մեկի մոտ 1750 թվականին այն Սերինգապատամի տաճարից Մադրաս է տարել մի բրիտանացի զինվոր, որն իրեն հինդուիստ էր ներկայացնում։ Ավելի հավանական է, որ «Օռլովն» ստացվել է Տավերնյեի նկարագրած «Մեծ Մողոլ» ալմաստի կրկներեսակումից՝ ամենայն հավանականությամբ Նադիր շահի կողմից տարվելով Պարսկաստան 1739 թվականին։


== Նվեր Եկատերինա II-ին ==
Քարը ձեռք է բերել պալատական ակնագործ Իվան Լազարևը Ամստերդամում պարսիկ առևտրականից 400 հազար ֆլորինով (որոշ տվյալներով նա ամուսնացած էր վաճառականի ազգականուհու հետ)։ Այնուհետև Լազարևից գնեց կոմս Գ. Գ. Օռլովը և 1773 թվականին այն անվանակոչության առթիվ ծաղկեփնջի հետ նվիրեց Եկատերինա II-ին՝ վերականգնելու նրա բարեհաճությունն իր նկատմամբ։ Նվերի մասին լուրը տարածվեց ողջ Եվրոպայով, քանի որ ոչ մի եվրոպական միապետ չուներ այդ չափի ադամանդ։
Պակաս ռոմանտիկ վարկածով լազարևյան ադամանդը ֆավորիտը չէր գնել, գումար նրա համար չի վճարել և շատ կարճ ժամանակ է եղել այն նրա ձեռքում։ Քարը Ա. Գ. Օռլովի միջնորդությամբ գնել է հենց Եկատերինա II-ը՝ վճարելով դրա համար պետական գանձարանից։ Բայց որպեսզի կանխի խոսակցությունները իր շռայլության և անմիտ քայլերի մասին, նա մտածել էր մի ամբողջ ներկայացում, իսկ քարն ստացել է Օռլովի անունը։


== Տես նաև ==
Շահ - Ալմաստե ֆոնդի հավաքածուի ևս մեկ պատմական ադամանդներից մեկը։


== Ծանոթագրություններ ==


== Աղբյուրներ ==
Հոդված Բրիտանական հանրագիտարանում (անգլ.)
Մեծ կայսերական ադամանդի մասին // Ռուսական արխիվ, 1866. — հրատ. 4. - 644—646. Archived 2016-03-08 at the Wayback Machine.
Anna Malecka, «Did Orlov buy the Orlov?», Gems & Jewellery vol. 23/ 6, July 2014, 10-12.
Մորտարա

Մորտարա (իտալերեն՝ Mortara), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 14 609 մարդ (2004 թվական)։ Խտությունը կազմում է 265 մարդ/կմ²։ Տարածքը 52 կմ² է։ Փոստային ինդեքս՝ 27036։ Հեռախոսային կոդ՝ 0384։
Կոմունայի հովանավորներն են՝ Սուրբ Լավրենտին, տոնը նշվում է օգոստոսի 10-ին և Սուրբ Վեներանդան։


== Կապի տվյալներ ==
Պաշտոնական կայք՝ http://www.comune.mortara.pv.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջերրի Սլոուն

Ջերալդ Յուժին (Ջերրի) Սլոուն (անգլ.՝ Gerald Eugene "Jerry" Sloan, մարտի 28, 1942(1942-03-28), McLeansboro, Իլինոյս, ԱՄՆ - մայիսի 22, 2020(2020-05-22), Սոլթ Լեյք Սիթի, ԱՄՆ), ամերիկացի բասկետբոլիստ և մարզիչ, որն առավել հայտնի է դարձել որպես ԲԱԱ-ի «Յութա Ջազ» ակումբի գլխավոր մարզիչ (1988-2011)։ Բասկետբոլի փառքի սրահի անդամ է 2009 թվականից։


== Սպորտային կարիերա ==
Ջերալդ Սլոուն բասկետբոլի ամենահաջողակ մարզիչներից մեկն է։ 2008/09 մրցաշրջանի ավարտին նրա հաղթանակների և պարտությունների ռեկորդը կազմել է 1137-751։ 2006 թվականի դեկտեմբերի 11-ին Սլոունը 101:79 հաշվով տարել է իր մարզչական կարիերայի 1000-րդ հաղթանակը «Դալաս Մավերիքսի» դեմ՝ դառնալով այս արդյունքի հասած հինգերորդ մարզիչը ԲԱԱ-ի պատմության մեջ։ Նա ԲԱԱ-ի առաջին մարզիչն է, որ ունեցել է 1000 հաղթանակ նույն ակումբում աշխատելիս։ 2010/11 մրցաշրջանը եղել է 23-րդը, որ նա անցկացրել է որպես «Յութա Ջազ» ակումբի մարզիչ։ Սլոունը երբեք ԲԱԱ-ի տարվա մարզիչ չի եղել, բայց չնայած դրան, նա շարունակում էր մնալ ամենահարգված մարզիչներից մեկը։
Սլոունը՝ որպես մարզիչ, իր ամենամեծ հաջողությանը հասել է այն ժամանակ, երբ «Յութա Ջազ» ակումբը նրա գլխավորությամբ հասել է ԲԱԱ-ի եզրափակիչ 1997 և 1998 թվականներին։ Նրա ղեկավարությամբ ձևավորվել է ԲԱԱ-ի լավագույն համակցված զույգերից մեկը՝ Ջոն Սթոքթոնը և Կարլ Մելոունը։ Կարլը եղել է հարձակման առաջնագծում, իսկ Ջոնն օգնել է նրան։ Կատարելով փիք-ն-ռոլային համադրություններ՝ զույգը դարձել է ԲԱԱ-ի 1990-ականների ամենահզոր հարձակողական ուժը։ Նրանք միասին խաղադաշտում անցկացրել են կանոնավոր մրցաշրջանի 1412 խաղեր։ Սթոքթոնի փոխանցումների մեծ մասը գրանցվել է նրա օգտին՝ Մալոունի ճշգրիտ նետումներից հետո։
2011 թվականի փետրվարի 10-ին Ջերրի Սլոունը հեռացել է  գլխավոր մարզչի պաշտոնից ակումբի գլխավոր աստղ Դերոն Ուիլյամսի հետ կոնֆլիկտի պատճառով, վերջինս այնուհետև վաճառվել է Նյու Ջերսի Նեթսին՝ դրաֆթի առաջին փուլի 2 պիկին՝ խաղացողներ Դերիք Ֆեյվորսի և Դևին Հարիսի փոխարեն։
2009 թվականի սեպտեմբերի 11-ին Սլոունն ընդգրկվել են Բասկետբոլի փառքի սրահում։
Մահացել է 2020 թվականի մայիսի 22-ին։


== Ծանոթագրություններ ==


== Արտաքին հղումներ ==
Կենսագրությունը nba.com կայքում
Էջը Բասկետբոլի փառքի սրահիի կայքում
Ատոմային ժամացույց

Ատոմային ժամացույց, ժամանակի չափման սարք, որտեղ իբրև հաստատուն պարբերական պրոցես օգտագործվում են ատոմների կամ մոլեկուլների սեփական տատանումները։ Այդ տատանումների պարբերությունները էլեկտրոնային սխեմաների օգնությամբ համեմատվում են չափվող ժամանակահատվածի հետ։
Ատոմային ժամացույցի կայունությունը, որը թվապես հավասար է ճշգրտության հակադարձ մեծությանը, սովորաբար 10-14-10-15 սահմաններում է, իսկ հատուկ դեպքերում հասնում է 10−17։


== Տես նաև ==
Հաճախականության քվանտային ստանդարտներ։


== Ծանոթագրություններ ==


== Արտաքին հղումներ ==
«NIST chip-scale atomic clock project»։ Արխիվացված է օրիգինալից 2012-02-09-ին։ Վերցված է 2015-09-30 
Георгий Мешков (5 декабря 2006)։ «В атомных часах нового поколения будут использоваться атомы стронция»։ Компьюлента։ Արխիվացված է օրիգինալից 2010-11-10-ին։ Վերցված է 2010-12-13 
«Новый рекорд точности измерения времени достигнут ртутными атомными часами»։ Полит.ру։ 25 июля 2006։ Արխիվացված օրիգինալից 2012-02-09-ին։ Վերցված է 2010-12-13 
Richard Alleyne (16 апреля 2009)։ «World's most accurate clock unveiled» (անգլերեն)։ The Daily Telegraph։ Արխիվացված օրիգինալից 2012-02-09-ին։ Վերցված է 2010-12-13 
«Краткая история атомных часов в NIST. (A Brief History of Atomic Clocks at NIST)»  " ignored (օգնություն)
Ժողովածու (1745)

Դաւիթ անյաղթ, սահմանք իմաստասիրութեան 1745, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1745 թվի տակ։ Ձեռագիրը գրվել է 14-րդ դարում Յովհաննէս գրիչի կողմից։ Ստացողը եղել է Տէր Ստեփաննոսը։ Գրված է թղթի վրա, որը ունի 18,5X13,5 չափս։ Ձեռագիրը կազմված է 120 թերթից։ Գրված է միասյուն բոլորգիր, նոտրգիրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ գրչի 114բ, նորոգողի 115ա(1733 թ, Էջմիածին), հետագայի՝ 3բ(1757-1761թթ.):


== Բովանդակություն ==
Նաև Ամենայն չար տանջելի։
Հին Ջուղայեցի Ստեփանոս վարդապետի յաշակերտէն առ Դաւիթ փիլիսոփան(18-րդ դար)։


== Ծանոթագրություններ ==
Օսինովսկոե (Կրասնոդարի երկրամաս)

Օսինովսկոե (ռուս.՝ Осиновское), գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (125501-125600)

Աստերոիդների ցանկ (125401-125500)  • Աստերոիդների ցանկ  • Աստերոիդների ցանկ (125601-125700)
 Աստերոիդների ցանկ (125401-125500)  • Աստերոիդների ցանկ  • Աստերոիդների ցանկ (125601-125700)
Հենրիկ Սեփյան

Սեփյան Հենրիկ Խոսրովի (դեկտեմբերի 8, 1934, գյուղ Գյուլիստան (ԼՂՀ Շահումյանի շրջան) - ապրիլի 7, 2003, Երևան), վիրաբույժ։ Բժշկական գիտությունների թեկնածու (1972), պրոֆեսոր (1993)։ «Արցախ», «Շահումյան-Գետաշեն» հայրենակցական միությունների նախագահության անդամ։


== Հիմնական գործունեություն ==
Ավարտել է Երևանի պետական բժշկական ինստիտուտը (1957)։ 1958-1969 թվականներին աշխատել է Ստեփանակերտի մարզային հիվանդանոցի վիրաբուժական բաժանմունքում. 1969-1971 թվականներին՝ Երևանի հանրապետական կլինիկական հիվանդանոցի գլխավոր բժշկի տեղակալ. 1991 թվականից՝ «Հայբուսակ» ինստիտուտի վիաբուժության ամբիոնի վարիչ։ Մասնակցել է ՀՀ Արարատի (Երասխ). ԼՂՀ Շահումյանի (Մանաշիդ, Բուզլուխ), Ասկերանի (Խոջալու), Գետաշենի ենթաշրջանի ինքնապաշտպանական և ազատագրական մարտերին. ռազմադաշտային շարժական հոսպիտալներում բժշկական օգնություն է ցույց տվել վիրավոր ազատամարտիկների։
Բորոկ (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԲորոկԲորոկ (ռուս.՝ Борок), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վզնոտավոր էյրենիս

Վզնոտավոր էյրենիս (լատ.՝ Eirenis collaris), լորտուների ընտանիքի լորտուների ենթաընտանիքի էյրենիսներ ցեղի օձ։


== Արտաքին կառուցվածք ==
Մարմնի երկարությունը տարիքի հետ փոխվում է (9,6-32 սմ), պոչը 45 անգամ կարճ է։ Էգերը խոշոր են արուներից։ Մարմինը համեմատաբար հաստ է, գլուխը՝ տափակ, մարմնից տարանջատված՝ ծածկված խոշոր վահանիկներով։ Աչքերը մանր են, ծիածանաթաղանթը՝ գրեթե սև, բիբը՝ կլոր։ Մեջքային թեփուկները հարթ են, փայլուն։ Մեջքային մակերեսը բաց գորշ է՝ դեղնավուն, վարդագույն կամ նարնջագույն երանգներով, երիտասարդների մեջքին երբեմն առկա են մանր սև կետիկներ։ Ծոծրակային վահանիկների վրա հաճախ լինում են սև բծեր, աչքերի առջևի եզրերի միջև անցնում է M-անման մուգ գիծ։ Պարանոցի վրա կա շատ լայն, մուգ, վզնոցանման զոլ։ Որովայնային մակերեսը դեղնավուն է՝ վարդագույն երանգով, երիտասարդներինը՝ մոխրագույն։


== Սննդառությունը ==
Անվում է մանր անողնաշարավորներով, հնարավոր է նաև մանր մողեսներով։ Ձմեռում է աշնան 2-րդ կեսից գարնան սկիզբը՝ հողի չսառցակալող շերտերում (1 մետրից խոր)։


== Բազմացումը ==
Զուգավորումը՝ ապրիլից հունիսի կեսերը։ Հուլիսի երկրորդ կեսին էգը դնում է 4-8 ձու։ Ձվերը երկարավուն են (17-19 մմ x 5-7 մմ)։ Ձագերը ծնվում են սեպտեմբերի վերջից հոկտեմբերի վերջը։
Խնամվում և բազմացվում է անազատ պայմաններում։ Օգտագործվում է գիտահետազոտական նպատակներով։ Մարդու և կենդանիների համար կծածն անվնաս է։


== Տարածվածությունը և արեալները ==
Հայաստանում հանդիպում է Շիրակի, Արագածոտնի, Արմավիրի, Կոտայքի, Արարատի, Վայոց ձորի, Սյունիքի ու Տավուշի մարզերի նախալեռներում, Երևանի շրջակայքում։


== Կենսակերպը ==
Տարածված է կիսաանապատային, թփուտային ու նոսրանտառային բուսականությամբ, քարքարոտ, կավահողային չոր կենսավայրերում, երբեմն՝ նաև մշակովի տարածքների հարևանությամբ։ Վարում է գլխավորապես փորող կենսակերպ։ Գարնանն ու ամռան սկզբին, երբ հողը բավական խոնավ է, հանդիպում է քարերի և այլ թաքստոցների տակ, կենդանիների բներում ու հողի փխրուն շերտերում։


== Հղումներ ==
Reptile Datebase
Կլադովկա (գյուղ, Վոսկրեսենսկի շրջան)

Կլադովկա (ռուս.՝ Кладовка), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անկուդինովկա (ավան, Կստովսկի շրջան)

Անվան այլ կիրառումների համար տե՛ս՝ ԱնկուդինովկաԱնկուդինովկա (ռուս.՝ Анкудиновка), ավան Ռուսաստանի Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրո արգելքը (օպերա)

Սիրո արգելքը, կամ Նորեկը Պալերմոյից (գերմ.՝ Das Liebesverbot, oder Die Novize von Palermo), Ռիխարդ Վագների վաղ օպերաներից։
Գերմաներեն լիբրետոյի հեղինակը Վագներն է, այն գրվել է 1834-1836 թթ. Շեքսպիրի «Չափն ընդդեմ չափի» պիեսի հիման վրա։ Գործողությունների ժամանակը 16-րդ դարն է, տեղը՝ Սիցիլիան, Պալերմոն։


== Գործող անձինք ==
Ֆրիդրիխ (Friedrich), Թագավորի բացակայության ժամանակ` Սիցիլիայի կուսակալ (բարիտոն)
Լուցիո (Luzio), երիտասարդ ազնվական (տենոր)
Կլավդիո (Claudio), երիտասարդ ազնվական (տենոր)
Անտոնիո (Antonio), նրանց ընկերը (տենոր)
Անժելո (Angelo), նրանց ընկերը (բաս)
Իզաբելլա (Isabella), Կլավդիոյի քույրը, Սբ. Եղիսաբեթ մենաստանի միանձնուհի (սոպրանո)
Մարիանա (Mariana), մենաստանի միանձնուհի (սոպրանո)
Բրիգելլա (Brighella), հետախոսւյզների ղեկավար (բարիտոն)
Դանիել (Danieli), գինետան տեր (բաս)
Դորելլա (Dorella), Իզաբելլայի նախկին սենեկապանուհին, Դանիելի սպասուհին (սոպրանո)
Պոնտիո Պիղատ (Ponzio Pilato), Դանիելի ծառան (տենոր)
Դատարանի անդամներ, խուզարկուներ, Պալերմոյի բնակիչներ, ժողովուրդ, երաժիշտներ։Գործողությունների կատարման ժամանակը՝ 16-րդ դար։ Վայրը՝ Սիցիլիա, Պալերմո։


== Արտաքին հղումներ ==
Ռիխարդ Վագների «Սիրո արգելքը» օպերան Archived 2011-08-26 at the Wayback Machine.(ռուս.)
Ռ. Վագներ. Սիրո արգելքը. Համառոտագիր. Archived 2016-03-04 at the Wayback Machine.(ռուս.)
Լիբրետոն ռուսերեն և գերմաներեն Archived 2016-03-04 at the Wayback Machine.


== Գրականություն ==
Deathridge, John (2001). "Richard Wagner", pp. 1020–1046, in The New Penguin Opera Guide, edited by Amanda Holden. New York։ Penguin / Putnam, 2001. ISBN 0-14-029312-4
Dreyfus, Laurence (2010). Wagner and the Erotic Impulse. London։ Harvard University Press. ISBN 9780674018815.
Ellis, William Ashton, translator (1898). Richard Wagner's Prose Works. Vol. VII. In Paris and Dresden. London։ Kegan Paul, Trench, Trübner. View at Google Books.
Magee, Bryan (2001), The Tristan Chord. New York։ Henry Holt & Co. ISBN 9780805067880.
Կավակդերեքյոյ

Կավակդերեքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կորալյան ծովի ճակատամարտը (ֆիլմ)

«Կորալյան ծովի ճակատամարտը» (անգլ.՝ Battle of the Coral Sea), ռազմական գեղարվեստական ֆիլմ, 1959 թվականի ԱՄՆ դրամա, որը նկարահանել է ռեժիսոր Փոլ Ուենդքոսը Columbia Pictures կինոստուդիայում։ Ֆիլմում նկարահանվել են Քլիֆ Ռոբերտսոնը և Ջիա Սկալան։ ԱՄՆ-ում պրեմիերան կայացել է 1959 թվականի հոկտեմբերի 23-ին։


== Սյուժե ==
Ֆիլմը պատմում է Երկրորդ համաշխարհային պատերազմի խաղաղօվկիանոսյան գործողությունների թատերաբեմի ամենանշանավոր ծովային մարտերից մեկի նախապատրաստման ընթացքում տեղի ունեցած դրվագի մասին։ 1942 թվականին սուզանավի հրամանատար Ջեֆ Քոնուեյը, հաջողությամբ ավարտելով Կորալյան ծովում ճապոնական օբյեկտների, նավերի, սուզանավերի և ավիակիրների գտնվելու վայրի հետախուզությունը, վերադառնում է ռազմակայան, բայց նրա սուզանավը վնասված էր։ Նա ստիպված հանձնվում է։ Անձնակազմի անդամներին գերի է վերցնում դաժան կոմանդեր Մորին և նրանց տեղավորվում կղզում տեղակայված թշնամական ռազմաբազայում։ Ճապոնացիները խոշտանգում են բանտարկյալներին, և բրիտանացի ու ավստրալիացի բանտարկյալների օգնությամբ անձնակազմը փորձում է փախչել։ Եթե ​​նրանց հաջողվի փախչել, նրանք կկարողանան կարևոր տեղեկատվություն փոխանցել իրենց հրամանատարությանը, և դա առավելությունը կշրջի ԱՄՆ-ի կողմը։
Ֆիլմն ավարտվում է Կորալյան ծովում տեղի ունեցած ճակատամարտի փաստագրական կադրերով, ինչը ենթադրում է, որ հաղթանակը հնարավոր է դարձել ԱՄՆ սուզանավերի հրամանատարությանը տրամադրված տեղեկատվության միջոցով։


== Դերերում ==
Քլիֆ Ռոբերտսոն – Ջեֆ Քոնուեյ, ԱՄՆ սուզանավի հրամանատար
Ջիա Սկալա – Կարեն Ֆիլիպս
Տերու Սիմադա – կոմանդեր Մորի
Պատրիցիա Քատս – լեյտենանտ Պեգ Ուիթքոմ
Ջին Բլեյքլի – լեյտենանտ Լեն Ռոս
Ռայան Գարիկ – Ալ Շեխտեր
Լ. Կ. Ջոնս – Յոմեն Հոլիդեյ
Ռոբին Հյուզ – մայոր Ջեմի Հարիս
Գորդոն Ջոնս – տորպեդիստ Բեյթս
Թոմ Լոֆլին – Ֆրանկլին
Էյձի Յամաշիրո – Օշիկավա
Պատրիկ Ուեսթվուդ – Սայմս
Ջեյմս Տ. Գոտո – կապիտան Յամաձակի
Կարլայլ Միտչել – ծովակալ Մաքքեյբ
Լարի Թոր – մայոր


== Ստեղծում ==
Ֆիլմի նկարահանումներն սկսվել են 1959 թվականի մարտին և տեղի են ունեցել Սանտա Կատալինա կղզում և Նորմանդական կղզիներում (Կալիֆոռնիայի ափերի մոտ)։


== Ծանոթագրություններ ==


== Արտաքին հղումներ ==
Կորալյան ծովի ճակատամարտը(անգլ.) ֆիլմը Internet Movie Database կայքում
Հայաստանի Կառավարություն

Անվան այլ կիրառումների համար տե՛ս՝ Հայաստանի Հանրապետության Կառավարություն (այլ կիրառումներ)Կառավարությունը գործադիր իշխանության բարձրագույն մարմինն է:
Ըստ Հայաստանի Սահմանադրության 146-րդ հոդվածի՝ Կառավարությունն իր ծրագրի հիման վրա մշակում և իրականացնում է պետության ներքին և արտաքին քաղաքականությունը, իրականացնում է պետական կառավարման համակարգի մարմինների ընդհանուր ղեկավարումը։ Կառավարության լիազորությունները սահմանվում են Սահմանադրությամբ և օրենքներով։ Կառավարության իրավասությանն են ենթակա գործադիր իշխանությանը վերաբերող բոլոր այն հարցերը, որոնք վերապահված չեն պետական կառավարման կամ տեղական ինքնակառավարման այլ մարմինների։
Ըստ Հայաստանի Սահմանադրության 147-րդ հոդվածի՝ Կառավարությունը կազմված է վարչապետից, փոխվարչապետներից և նախարարներից:
Հանրապետության նախագահը նշանակում է վարչապետ խորհրդարանական մեծամասնության ընտրած թեկնածուին, իսկ փոխվարչապետները և նախարարները նշանակվում են Հանրապետության նախագահի կողմից՝ վարչապետի առաջարկությամբ։
Որպես կառավարության ղեկավար՝ վարչապետը Կառավարության ծրագրի շրջանակներում որոշում է Կառավարության քաղաքականության հիմնական ուղղությունները, ղեկավարում է Կառավարության գործունեությունը և համակարգում է Կառավարության անդամների աշխատանքը։


== Կառուցվածք ==


== Հայաստանի վարչապետին ենթակա մարմիններ ==


== Հայաստանի կառավարությանը ենթակա մարմիններ ==


== Տես նաև ==
Հայաստանի նախագահ
Հայաստանի վարչապետ


== Արտաքին հղումներ ==
Կառավարության կայք
Էլեկտրոնային կառավարում
Վարչապետի կայք


== Ծանոթագրություններ ==
Նոկորնա

Նոկորնա (վրաց.՝ ნოკორნა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Դուշեթից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 86 մարդ։


== Ծանոթագրություններ ==
Մ.թ.ա. 201


== Դեպքեր ==
Երվանդունիների անկումը


== Ծնունդներ ==


== Մահեր ==
Պիցցայի վաճառքի ավտոմատ

Պիցցայի վաճառքի ավտոմատ (պիցցեմատ), պիցցա վաճառող վենդինգային ավտոմատ։ Այս առևտրային ապարատի հիմնական տեսակներն են սառեցված պիցցան (որն  ավտոմատը տաքացնում է) վաճառող և պիցցան անմիջապես վաճառքից առաջ պատրաստող (այդ թվում նաև պատրաստում է խմորը) ավտոմատները։


== Պատմություն ==
Պիցցեմատի ստեղծման գաղափարը ծագել է Իտալիայում, սակայն ներկայում պիցցեմատների արտադրություն գործում է նաև մի շարք այլ երկրներում։


== Նկարագրություն ==
Պիցցեմատը մետաղյա պատյանի մեջ ամփոփված ավտոմատացված մեխանիզմ է, որի ընդհանուր մակերեսը կազմում է մոտ 2 մետր, նրանում զգալի տեղ է զբաղեցնում սառնարանային հատվածը։ Սառնարանային խցիկում դրված են պոլիէթիլենով պատված սառը պիցցաներ, որոնք հատուկ մեխանիզմով տեղափոխվում են բաժանմունք, որտեղ նրանք ազատվում են պոլիէթիլենից և ուղարկվում վառարան։ Սառը (այլ ոչ թե սառեցված) պիցցաների պահպանման այս տեխնոլոգիան ստացել է «կենդանի մթնոլորտ» անվանումը, որը հիմնված է այն բանի վրա, որ չսառեցված արտադրանքի համն էապես տարբերվում է այն մթերքների համից, որոնք ստանդարտ սառեցում են անցել և հետևաբար, կորցրել են իրենց մի շարք հատկությունները։
Ավելի առաջադեմ տարբերակների մեջ բաղադրիչները պահվում են առանձին և խառնվում են պատրաստման ընթացքում։ Նման մեքենաների աշխատանքի ժամանակը շատ ավելի երկար է, քանի որ գործընթացը կարող է ներառել խմորի պատրաստումն անմիջապես պատրաստման գործընթացում։
Պիցցայի օպտիմալ թխման համար օգտագործվում է փայտի վառարանի էֆեկտով տեխնոլոգիա (խողովակաձև էլեկտրատաքացուցիչների օգտագործումը տվյալ տեխնոլոգիայի տարատեսակներից մեկն է)։ Պատրաստի արտադրանքի համային որակները ուղղակիորեն կախված են այն ջերմաստիճանից, որով պիցցան թխվում է վառարանում։ Այսպես, խողովախաձև էլեկտրատաքացուցիչների օգտագործման վրա հիմնված տեխնոլոգիայի կիրառման դեպքում օպտիմալ ջերմաստիճան է համարվում 300 °C ջերմաստիճանը։
Պիցցեմատի ժողովրդականությունը հիմնված է ներկայում սնվելու տարածված ձևի՝ տան, աշխատանքի գնալու կամ աշխատանքից վերադառնալու ճանապարհին ուտելու վրա։


== Ծանոթագրություններ ==


== Արտաքին հղումներ ==
Պաշտոնական կայք
Ադրբեջանի գիտությունների ազգային ակադեմիայի ձեռագրերի ինստիտուտ

Ադրբեջանի գիտությունների ազգային ակադեմիայի ձեռագրերի ինստիտուտ (ադրբ.՝ Azərbaycan Milli Elmlər Akademiyasının Əlyazmalar İnstitutu), գիտությունների կենտրոն Ադրբեջանի Գիտությունների ազգային ակադեմիայի համակարգում, զբաղվում է հետազոտական, արխիվային և գրադարանային գործունեությամբ։ Հավաքում, համակարգում, պաշտպանում, ուսումնասիրում, թարգմանում և հրատարակում է միջնադարյան ձեռագրեր։ Ներկայումս ինստիտուտի հավաքածուն ունի շուրջ 40,000 փաստաթուղթ, այդ թվում ՝ 11,000 ձեռագիր ադրբեջաներեն, թուրքերեն, ուզբեկերեն, պարսկերեն և արաբերեն։ 
Այս տեքստերը պարունակում են տեղեկություններ միջնադարյան բժշկության, աստղագիտության, մաթեմատիկայի, պոեզիայի, փիլիսոփայության, իրավունքի, պատմության և աշխարհագրության մասին։


== Պատմություն ==
Ադրբեջանի ԳԱԱ Մոհամմադ Ֆուզուլիի անվան ձեռագրերի ինստիտուտը հիմնադրվել է 1950 թվականին Նիզամիի անվան գրականության ինստիտուտի ձեռագրերի բաժանմունքի հիման վրա ՝ որպես միջնադարյան արևելքի գրավոր հուշարձանների հավաքագրման, համակարգման, պաշտպանության և հրատարակման միասնական կենտրոն։ Հիմնադրամի հիման վրա 1986 թվականին ստեղծվել է ձեռագրերի ինստիտուտ։ 1996 թվականի սեպտեմբերի 13-ին ինստիտուտը կոչվել է Մոհամադ Ֆուզուլիի անունով։
Ադրբեջանի Գիտությունների Ազգային Ակադեմիայի Մոհամմադ Ֆուզուլիի անվան ձեռագրերի ինստիտուտը Միացյալ Թագավորության Քեմբրիջի համալսարանում հիմնադրված Իսլամական Ձեռագրերի միջազգային ասոցիացիայի անդամ է։
Ներկայումս Ադրբեջանի Գիտությունների ազգային ակադեմիայի Մոհամմադ Ֆուզուլիի անվան ձեռագրերի ինստիտուտի կառուցվածքային ստորաբաժանումները հետևյալն են.
Հետազոտական բաժիններ.

Թուրքերեն ձեռագրերի հետազոտությունների բաժին
Արաբերեն ձեռագրերի հետազոտությունների բաժին
Պարսկերեն ձեռագրերի հետազոտությունների բաժին
Անձնական արխիվների հետազոտման բաժին
Գրադարանագիտության և մատենագիտության բաժին
Գրադարանային և գիտական տեղեկատվության բաժին
Միջազգային հարաբերությունների բաժին
Էլեկտրոնային ռեսուրսների բաժին
Գիտական ֆոնդերի բաժինՀետազոտական լաբորատորիա.

Ձեռագրերի հիգիենայի և վերականգնման բաժինՎարչական բաժիններ.

Կրթության բաժին
Հասարակայնության հետ կապերի բաժին
Հաշվապահական հաշվառման բաժին
Աշխատակազմի բաժին
Գլխավոր վարչություն


== Աղբյուրներ ==
Каграманов Дж. В. Из сокровищницы рукописей Азербайджана. — Б.: Элм, 1983
Adilov M. Azərbaycan paleoqrafiyası. — Б.: Elm, 2009. — С. 85-86. — 224


== Ծանոթագրություններ ==
Նորակերտի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Նորակերտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գենտոֆտե (կոմունա)

Գենտոֆտե (դան․՝ Gentofte Kommune), դանիական կոմունա Հովեդստադեն մարզի կազմում։ Մակերեսը 25,54 կմ² է, ինչը կազմում է Դանիայի ընդհանուր մակերեսի 0,06 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 68913 է (տղամարդիկ՝ 32296, կանայք՝ 36617, օտարերկրյա քաղաքացիներ՝ 5217)։
Կոմունայի կազմի մեջ մտնում են Շարլոտենլունը (Charlottenlund), Դյուսեգորը (Dyssegård), Գենտոֆտեն (Gentofte), Հելերուպը (Hellerup), Եգերսբորգը (Jægersborg), Կլամպենբորգը (Klampenborg), Օրուպը (Ordrup), Վանգեդեն (Vangede)։


== Երկաթուղային կայարաններ ==


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Գենտոֆտեն borger.dk կայքում(չաշխատող հղում)(դան.)
Սան Ռաֆայելե Չիմենա

Սան Ռաֆայելե Չիմենա (իտալերեն՝ San Raffaele Cimena), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 2.988 մարդ։ Զբաղեցնում է 11 կմ² տարածք։ Բնակչության խտությունը՝ 272 մարդ/կմ²։ Փոստային ինդեքսը՝ 10090։ Հեռախոսային կոդը՝ +39 011։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 011 9811644
էլեկտրոնային փոստ - անհայտ
Պաշտոնական կայք - http://www.comune.sanraffaelecimena.to.it/


== Ծանոթագրություններ ==
Ֆիլատելիստի մահը

Ֆիլատելիստի մահը (վրաց.՝ ფილატელისტის სიკვდილი), 1969 թվականին Վրացֆիլմ կինոստուդիայում նկարահանված գեղարվեստական ֆիլմ՝ դասական դետեկտիվ հազվագյուտ նամականիշի գողության մասին։


== Սյուժե ==
Ոստիկանությունում ահազանգ է ստացվում նախագծային ինստիտուտներից մեկի դրամարկղի կողոպտման մասին։ Հետաքննության ընթացքում պարզվում է, որ բոլոր աշխատակիցները մասնակցել են ժողովի, բացառությամբ դրամարկղի աշխատող Ռոժդեն Կասրաձեի, որը տուն էր գնացել վատ ինքնազգացողության պատճառով։ Վերջինիս գտնում են մեռած իր տանը. ըստ ընդհանուր եզրակացության՝ դա ինքնասպանություն է։
Հանգուցյալի որդու՝ Լուկայի սենյակում գտնում են մեծ գումար և ձերբակալում նրան գողության մեղադրանքով։ Չնայած գործի պարզ թվալուն՝ քննիչ Վաչնաձեն շարունակում է հետաքննությունը։ Շուտով ոստիկանությունը գտնում է նախկին քրեական հանցագործ «Սևին» և Սամսոն Խելաձեին՝ Լուկայի նախկին ընկերոջը։ Նրանք հայտնում են, որ ինստիտուտի հատակագիծն ու բանալին իրենց փոխանցել է Լուկան, բայց ոչ թե անձամբ, այլ ծրարով։
Դրամարկղի աշխատող Կասրաձեն մոլի ֆիլատելիստ էր։ Նրա հավաքածուից կորել է հազվագյուտ ու թանկարժեք նամականիշների շարք, սակայն ձերբակալվածներից ոչ ոք չի խոստովանում դրա գողությունը։ Քննիչը պարզում է, որ հանգուցյալի հետ վերջինը զրուցել է ինստիտուտի տնօրենի տեղակալ Օթար Պերաձեն։ Վերջինս նախկին փաստաբան է։ Հենց նա էր Լուկային օգնել Սամսոնի հետ պատահած դեպքի ժամանակ։
Օթար Պերաձեն էր մտածել կողոպուտի ու մեղադրանքը Լուկայի վրա բարդելու ծրագիրը, որպեսզի Ռոժդենին ստիպի վաճառել նամականիշերը որդուն օգնելու համար։ Այդ հազվագյուտ նամականիշերի համար արդեն գնորդ կար՝ հնությունների վաճառական գերմանացի Ֆրանց Շտոկը։ Սակայն դրամարկղի աշխատողը, գլխի ընկնելով, որ իրեն խաբում են, սպառնում է ոստիկանություն կանչել։ Օթարի հետ ընդհարման ժամանակ Ռոդժերը ատրճանակով պատահմամբ կրակում է իր սրտին։ Օթարը փողը դնում է գրասեղանի դարակում և հեռանում՝ տանելով նամականիշերը։ Օթարը պատրաստվում է գնալ Օդեսա՝ Շտոկի հետ հանդիպման, սակայն գնացքում նրան սպասում է Վաչնաձեն։ Վերջինս Օթարին մեղադրանք է ներկայացնում գողություն կատարելու համար և պարզում, որ Օթարը նամականիշներն Օդեսա է ուղարկել պատվիրված նամակով։


== Դերերում ==
Ռամազ Չխիկվաձե - մայոր Գեորգի Վաչնաձե, դատախազության քննիչ
Գրիգոլ Տկաբլաձե - Ռոժդեն Կասրաձե
Ավթանդիլ Կուրդիանի - Լուկա, Կասրաձեի որդին
Ռուսուդան Կիկնաձե - Աննա, Լուկայի ծանոթուհին
Գիվի Թոխաձե - Օթար Պերաձե
Տեմո Չիխլաձե - Սամսոն Խելաձե
Օթար Կիպիանի - Լաշա Խունդաձե, Լուկայի ընկերը
Թենգիզ Նատաձե - Գայոզ «Սև»
Սեսիլիա Թաղայշվիլի - «Սևի» մայրը
Վախթանգ Սուլակվելիձե - Բերիձե
Իպոլիտ Խվիչիա - Շամատավա
Ռամազ Գիորգոբիանի - Կերեսելիձե
Դուդուխանա Ցերոձե - հարևանուհի


== Նկարահանող անձնակազմ ==
Սցենարի հեղինակներ՝ Լևան Ալեքսիձե, Գեորգի Կալատոզիշվիլի, Անզոր Սալուկվաձե
Ռեժիսոր՝ Գեորգի Կալատոզիշվիլի
Օպերատոր՝ Յուրի Կիկաբիձե
Կոմպոզիտոր՝ Կոնստանտին Պևզներ
Նկարիչ՝ Դմիտրի Թաղայշվիլի
Ֆիլմի երաժշտության ձայնագրությանը մասնակցել է Վրաստանի «Ռերո» պետական էստրադային նվագախումբը Կոնստանտին Պևզների ղեկավարութայմբ։


== Փաստ ==
Ֆիլմում հնչում է The Beatles խմբի «Girl» երգը։


== Ծանոթագրություններ ==


== Արտաքին հղումներ ==
«Ֆիլատելիստի մահը» ֆիլմը Internet Movie Database կայքում(անգլ.)
«Ֆիլատելիստի մահը» ֆիլմը kinopoisk.ru կայքում (ռուս.)
Հայ փորձնական թատրոն

Հայ փորձնական թատրոն, ստեղծվել է 1989 թվականին, Թեհրանում՝ Լ. Հովհաննիսյան-Աբրահամյանի ղեկավարությամբ։ Թատրոնի ստեղծագործության հիմքը իմպրովիզացիան է։ Ներկայացումների երաժշտությունը ստեղծվում է թատրոնում։ Թատրոնին կից գործում են դրամատիկական դասընթացներ։
1991 թվականին Հայ փորձնական թատրոնը Երևանում մասնակցել է սփյուռքահայ թատրոնների փառատոնին։ Թատերախմբում են Ռ. Բաբախանյանը, Ս. Աբրամյանը, Ժ. Մադաթյանը, Լ. Խանգալդյանը, Մ. Տեր-Հովհաննիսյանը և ուրիշներ։
Միդլսեքս շրջան (Մասաչուսեթս)

Անվան այլ կիրառումների համար տե՛ս՝ Միդլսեքս շրջան (այլ կիրառումներ)Միդլսեքս շրջան (անգլ.՝ Middlesex County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 2.134 կմ² է, բնակչությունը՝ 1.503.085 մարդ (2010 թ. տվյալներով)։ Շրջկենտրոնն է Քեմբրիջ և Լոուել բնակավայրը։ Կազմավորվել է 1643 թ.։
Աստերոիդների ցանկ (184501-184600)

Աստերոիդների ցանկ (184401-184500)  • Աստերոիդների ցանկ  • Աստերոիդների ցանկ (184601-184700)
 Աստերոիդների ցանկ (184401-184500)  • Աստերոիդների ցանկ  • Աստերոիդների ցանկ (184601-184700)
Կլիվաժ

Կլիվաժ ( անգլ. cleavage- ճեղքում), ապարների ճեղքումը նուրբ շերտիկների։ Դիտվում է երկրակեղևի շերտերի գծային ծալքերի տարածման մարզերում։ Կլիվաժը առանձնապես լավ Է արտահայտվում կավային թերթաքարերում, որտեղ շերտիկների հաստությունը կարող Է հասնել մմ-ի մասերի։ Ավելի հաստ ու կոպիտ շերտիկներ առաջանում են ավազաքարերում և կրաքարերում։ Կլիվաժի առաջացման պայմանները լրիվ պարզաբանված չեն։ Երբեմն ոչ ճիշտ կլիվաժ են անվանում ապարների ամեն տեսակ ճեղքվածքները։
Մագի (ապրանքանիշ)

Մագի (անգլ.՝ Maggi), չոր ապուրների և սննդային համեմունքների ապրանքանիշ։ Մտնում է Nestlé ընկերության բրենդերի պորտֆելի մեջ։


== Ծագման պատմություն ==
1882 թվականին շվեյցարական բարեգործական հասարակական կազմակերպության ժողովում դոկտոր Ֆրիդոլին Շուլերը զեկուցում էր աշխատողների շրջանում հիվանդացության վերլուծության արդյունքների մասին։ Հիմնական խնդիրներից մեկը բժիշկը համարում էր սպիտակուցային միացությունների սննդի պակասը։ Նրա կարծիքով՝ կենդանիների բացակայող սպիտակուցները կարելի էր փոխարինել էժան բուսականությամբ։ Այս գաղափարը հետաքրքրել է գործարար Յուլիուս Մագիին, որն այդ պահին պատկանում էր Julius Maggi & Cie ընկերությանը, որը միավորել էր ջրաղացները Քեմփթալեում, Ցյուրիխում և Շաֆհաուզենում։
1884 թվականի նոյեմբերի 19-ին Julius Maggi & Cie ընկերության և մի խումբ գիտնականների կողմից մշակված արտադրանքը՝ Դոկտոր Շուլերի գլխավորությամբ, հավանության է արժանացել հասարակական կազմակերպության կողմից։
1885 թվականին Julius Maggi & Cie ընկերությունը շուկա հանեց լեգումինոզային ալյուրի (լոբազգիների ալյուր) հիման վրա ինը արտադրանք, իսկ 1886 թվականին հայտնվեցին Մագիի առաջին պատրաստի չոր ապուրները։
Երկրորդ համաշխարհային պատերազմի տարիներին ընկերությունը պահածոյացված ապուրներ պատրաստեց բանակի համար։
Ռուսաստանի Հանրապետությունում Մագին հայտնվել է 1996 թվականին։


== Ծանոթագրություններ ==


== Արտաքին հղումներ ==
Официальный сайт бренда Maggi
Официальный сайт компании Nestlé
Լաբիլություն

Լաբիլություն (լատ.՝ labilis — անհաստատ, անկայուն), ֆունկցիոնալ շարժունություն, նյարդային և մկանային հյուսվածքների ֆունկցիոնալ ակտիվությանն ուղեկցող տարրական ռեակցիաների արագությունը։ «Լաբիլություն» հասկացությունը սահմանել է ռուս ֆիզիոլոգ Նիկոլայ Վվեդենսկին (1886), ըստ որի որպես Լաբիլությունյան չափ ընդունվում է գործողության պոտենցիալների այն առավելագույն քանակը, որ կարող է տվյալ հյուսվածքում առաջանալ մեկ վայրկյանի ընթացքում՝ գրգռման ռիթմին խիստ համապատասխան։ Լաբիլությունյան չափը հակադարձ համեմատական է բացարձակ անդրդելիության (ռեֆրակտերության) փուլին։ Ռիթմիկ շարքում որպեսզի բոլոր գրգիռներն առաջացնեն դրդում, անհրաժեշտ է, որ գրգիռների միջև ընկած ժամանակահատվածը մի փոքր երկար լինի բացարձակ անդրդելիության տևողությունից, որպեսզի հյուսվածքը կարողանա ձեռք բերել նորից դրդվելու ունակություն։ Օրինակ, տաքարյուն կենդանիների շարժիչ նյարդաթելերի բացարձակ ռեֆրակտեր փուլը տևում է մոտ 0,45 վրկ, բայց նրանք կարող են 1 վայրկյանում դրդվել ընդամենը 1000 անգամ։ Լաբիլությունյան չափը ավելի փոքր է մկանում, ապա սինապսում։ Ալեքսեյ Ուխտոմսկին ցույց է տվել, որ Լաբիլություն կարող է մեծանալ ռիթմիկ գրգռման ընթացքում, այսինքն՝ հյուսվածքը կարող է ձեռք բերել ավելի մեծ դրդման ռիթմ վերարտադրելու հատկություն։ Այս երևույթը կոչվում է ռիթմի յուրացում։ Լաբիլություն֊յան տեսությունը Վվեդենսկուն հնարավորություն տվեց հետագայում մշակելու ւցարաբիոզի ուսմունքը։ Լաբիլությունյան տեսությունը կարևոր է նյարդային գործունեության մեխանիզմները, նյարդային կենտրոնների և անալիզատորների աշխատանքը նորմայում և հիվանդությունների շրջանում բացատրելու համար։
HOMO SAPIENS

Homo Sapiens, Եղիշե Չարենցի պոեմներից, գրված 1928 -1929 թվականներին Պշիբիշևսկու համանուն գործի ազդեցությամբ։


== Ժանրային նկարագիր ==
Բազմաթիվ գրականագետներ իրենց ուշադրությունն են սևեռել ոչ միայն Չարենցի պոեմների թեմատիկ հարստությանը, այլև ներժանրային բազմազանությանը։ Էդվարդ Ջրբաշյանը, անդրադարձ կատարելով Եղ․Չարենցի բազմաթիվ պոեմների, ինչպիսիք են՝  «Homo Sapiens»-ը, «Մեծ առօրյան», «Խմբապետ Շավարշը», «Դեպի լյառն Մասիս»-ը, «Զրահապատ «Վարդան զորավար»»-ը, գրում է հետևյալը․

Հայ գրականության մեջ Եղիշե Չարենցը բերում է «չափածո նովելի» տեսակը։ Եթե չլիներ այս տարբերակումը, ապա «Մեծ առօրյան» և «Homo sapiens»-ը, ինչպես նաև «Անակնկալ հանդիպում Պետրոպավլովյան ամրոցում» և «Գանգրահետ տղան» երկերը կարելի էր դասել պոեմների շարքին։ Սակայն Չարենցը ընթերցողին հուշում է հատուկ ուշադրություն դարձնել նշված գործերում գործողությունների զարգացման ընթացքի փոփոխականության ոչ միագիծ լինելու վրա, որոնք ինչ-որ չափով հիշեցնում են նովելի հատկանիշներ։


== Գաղափարական բովանդակություն ==
«Homo Sapiens»-ը լատիներեն բառ է, որը նշանակում է մտածող, բանական մարդ։ Պոեմում Չարենցի պատանեկան տարիների կյանքի պատմությունն է։ Չարենցը, լինելով անհատական կենսագրության գրող, անհատականի մեջ միշտ էլ ընդհանրացնում է ժամանակի իրական պատկերը։ Նովելում նա մտաբերում է իր պատանեկության տարիները, հոգու աչքերով տեսնում իրեն՝ սև շապիկ հագին, գրքերը թևի տակ, հորը, հայրենի Կարս քաղաքը, Կարսի այգին, վերապրում իր բանաստեղծական երազանքներն ու մարդկային ձգտումները։ Չարենցն ստեղծում է իր պատանեկան շատ տպավորիչ ու վիպական կերպարը։ Հուշի անդրադարձով վերակենդանանում են անցյալի դիմագծերը.

Այնուհետև նկարագրում է բախումը շրջապատի հետ, գավառական քաղաքի մեռյալ անդորրը, պատանի բանաստեղծի հոգեկան պոռթկումն ու ընդվզումը, հոգեկան ու մտավոր հասունացման ընթացքր։ Այս նույն շրջապատն ու մարդկանց մասին Չարենց դարձած այդ պատանին երեք տարի անց պիտի գրեր. 

Այդպես էր, որովհետև այդ միջավայրում նրան ոչ ոք չէր հասկանում։ Անգամ երազած աղջիկը՝ իր դիցուհին, չի վերցնում նրա տված վարդը, չի զրուցում նրա հետ, և նա շրջապատի համար դառնում է օտար։ Անշտապ շարադրանքով նա պատմում է այն մասին, թե հոգու ի՛նչ երազներ ու թռիչքներ ուներ ինքը, և թե ինչքա՛ն մռայլ ու կործանարար էր շրջապատը։ Պատանի հերոսը իր քաղաքի բարքերի ու շրջապատի մարդկանց համեմատ այլախոհ էր, որովհետև երազի ճամփորդ էր, խառնվածքով՝ բանաստեղծ։ Կարդալով լեհ գրող Ստանիսլավ Պշիբիշևսկու «Homo Sapiens» վեպը՝ հեղինակը բաց է անում իր ներաշխարհը։ Այսպես գավառական քաղաքում գրքերի հոգեկան սնունդով հասունանում է հանճարը։ Պատանի հերոսը իր մեջ սնուցում է բանաստեղծ լինելու երազանքը, որպեսզի դառնա բանական մարդ, դառնա գերմարդ, այդպես բարձրանա իր գորշ շրջապատից ու մոռանա նրանց, ովքեր համառորեն ջանում էին կոտրել իր բանաստեղծական երևակայության թևերը։


== Ծանոթագրություններ ==
1383

1383 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1383 թվականն է, 
XIV դարի 83-րդ տարին։


== Դեպքեր ==


== Ծնունդներ ==


== Մահեր ==
Շարապանովկա

Շարապանովկա (ուկրաիներեն՝ Шарапанівка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1761 թվականին։
2001 թվականի տվյալներով Շարապանովկա գյուղում բնակվում էր 1 187 մարդ։ Բնակավայրը զբաղեցնում է 5408 կմ² տարածք։ Բնակչության խտությունը կազմում էր 219,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուլատովո (այլ կիրառումներ)

Բուլատովո, կարող է վերաբերել՝

Բուլատովո - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բուլատովո - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։